ddrg/super_eurlex huggingface dataset:
(34)

S obzirom na to da cilj ove Uredbe, a to je uspostava zajedničkog okvira za europske statistike o osobama i kućanstvima koje se temelje na podacima o pojedincima prikupljenima na uzorcima, ne mogu dostatno ostvariti države članice, nego se zbog usklađivanja, kvalitete podataka i usporedivosti te zbog toga što visokokvalitetne statistike koje se prikupljaju na usklađen način donose veliku dodanu vrijednost oblikovanju politika na razini Unije i na razini država članica, on na bolji način može ostvariti na razni Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj Uniji.. U skladu s načelom proporcionalnosti utvrđenim u tom članku, ova Uredba ne prelazi ono što je potrebno za ostvarivanje tog cilja.
(24)

Kompenzacijskim mjerama u pogledu praksi kojima se narušava tržišno natjecanje teži se nadoknaditi štetu koja nastaje zbog tih praksi. Stoga bi one trebale imati oblik financijskih obveza ili drugih mjera kojima se može ostvariti isti učinak i koje pri tome čine mjerljivu novčanu vrijednost. Kako bi se poštovalo načelo proporcionalnosti, mjere bilo koje vrste trebale bi biti ograničene na ono što je potrebno za nadoknadu utvrđene štete. Kompenzacijskim mjerama trebalo bi se uzeti u obzir pravilno funkcioniranje tržišta zračnog prometa Unije te one ne bi smjele dovesti do neopravdane prednosti za bilo kojeg zračnog prijevoznika ili skupinu zračnih prijevoznika.
Članak 24.

Zadaće ravnatelja

svake godine priprema nacrt programa rada ACER-a za sljedeću godinu te ga, nakon što Upravni odbor donese nacrt, podnosi Odboru regulatora, Europskom parlamentu i Komisiji do 31. siječnja svake godine;

(c)

2. Za potrebe stavka 1. točke (c) ovog članka, mišljenja, preporuke i odluke iz članka 3. stavka 1., članaka od 4. do 8., članka 9. stavaka 1. i 3., članka 10., članka 11. točke (c), članka 13., članka 15. stavka 4. te članaka 30. i 43. donose se tek nakon što je pribavljeno pozitivno mišljenje Odbora regulatora.

Prije podnošenja nacrta mišljenja, preporuka ili odluka Odboru regulatora na glasovanje, ravnatelj dovoljno vremena unaprijed podnosi prijedloge nacrta mišljenja, preporuka ili odluka relevantnoj radnoj skupini radi savjetovanja.

Ravnatelj:

(a) vodi računa o primjedbama i izmjenama Odbora regulatora i ponovno podnosi revidiran nacrt mišljenja, preporuke ili odluke Odboru regulatora radi dobivanja pozitivnog mišljenja;

(b) može povući podnesene nacrte mišljenja, preporuka ili odluka, pod uvjetom da ravnatelj za to pruži propisno utemeljeno pisano obrazloženje ako se ravnatelj ne slaže s izmjenama koje je podnio Odbor regulatora;

U slučaju povlačenja nacrta mišljenja, preporuke ili odluke, ravnatelj može izdati novi nacrt mišljenja, preporuke ili odluke u skladu s postupkom iz članka 22. stavka 5. točke (a) i iz drugog podstavka ovog stavka. Za potrebe trećeg podstavka točke (a) ovog stavka, ako ravnatelj odstupi od primjedbi i izmjena koje je primio od Odbora regulatora ili ih odbije, ravnatelj također mora pružiti propisno utemeljeno pisano obrazloženje.

Ako Odbor regulatora ne da pozitivno mišljenje o ponovno podnesenom tekstu nacrta mišljenja, preporuke ili odluke jer njegove primjedbe ili izmjene nisu odražene na odgovarajući način u ponovno podnesenom tekstu, ravnatelj može dodatno revidirati tekst nacrta mišljenja, preporuke ili odluke u skladu s izmjenama i primjedbama koje je predložio Odbor regulatora kako bi dobio pozitivno mišljenje Odbora regulatora bez potrebe za novim savjetovanjem s relevantnom radnom skupinom ili za pružanjem dodatnih pisanih obrazloženja.
(21)

S obzirom na to da cilj ove Uredbe, to jest dopunu Direktive 2007/46/EZ, Uredbe (EU) br. 167/2013, Uredbe (EU) br. 168/2013 i Uredbe (EU) 2016/1628 posebnim pravilima povezanima s povlačenjem Ujedinjene Kraljevine iz Unije, ne mogu dostatno ostvariti države članice, nego se zbog njezina opsega i učinaka on na bolji način može ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. UEU-a. U skladu s načelom proporcionalnosti utvrđenim u tom članku, ova Uredba ne prelazi ono što je potrebno za ostvarenje tog cilja.
Veličina lokalne jedinice za glavni posao

Varijabla se odnosi na glavni posao zaposlene osobe i obuhvaća podatke o broju osoba koje rade za lokalnu jedinicu, uključujući osobe koje rade na lokaciji jedinice i osobe koje rade izvan jedinice, ali joj organizacijski pripadaju i ona ih plaća. Varijabla uključuje i vlasnike koji rade u jedinici, partnere koji redovito rade u jedinici i neplaćene obiteljske djelatnike te radnike u nepunom radnom vremenu koji su na platnoj listi. Uključeni su i sezonski radnici, naučnici, stažisti i osobe na platnoj listi koje rade kod kuće. Lokalna jedinica jest poduzeće ili dio poduzeća smješten na geografski utvrđenom mjestu.
(f)

Oznaka mora ispunjavati sve sljedeće zahtjeve (brojke se odnose na brojeve na prethodnoj slici): boje logotipa EU-a su: — pozadina: 100,80,0,0; — zvijezde: 0,0,100,0; boja logotipa energije je: 100,80,0,0; QR kod je 100 % crne boje; ime dobavljača je 100 % crne boje, u podebljanom fontu Verdana veličine 9 pt; identifikacijska oznaka modela je 100 % crne boje, fonta Verdana uobičajene debljine i veličine 9 pt; ljestvica od A do G je kako slijedi: — slova ljestvice energetske učinkovitosti su 100 % bijele boje, fonta Calibri podebljanog i veličine 19 pt; slova su centrirana na osi 4,5 mm od lijeve strane strelica; — boje strelica ljestvice od A do G su sljedeće: — Razred A: 100,0,100,0; — Razred B: 70,0,100,0; — Razred C: 30,0,100,0, — Razred D: 0,0,100,0; — Razred E: 0,30,100,0; — Razred F: 0,70,100,0; — Razred G: 0,100,100,0; debljina unutarnje razdjelne crte je 0,5 pt, a njezina boja je 100 % crna; slovo razreda energetske učinkovitosti je 100 % bijele boje, fonta Calibri podebljanog i veličine 33 pt. Strelica razreda energetske učinkovitosti i odgovarajuća strelica ljestvice od A do G postavljene su tako da su njihovi vrhovi poravnati. Slovo u strelici razreda energetske učinkovitosti postavljeno je u središte pravokutnog dijela strelice, koja je 100 % crne boje: vrijednost godišnje potrošnje energije je u podebljanom fontu Verdana veličine 28 pt; „kWh/god” je u fontu Verdana uobičajene debljine i veličine 18 pt. Tekst je centriran i 100 % crne boje; piktogrami su prikazani kao na izgledima oznaka i kako slijedi: — linije piktograma su debljine 1,2 pt i one su, kao i tekst (brojevi i jedinice), 100 % crne boje; — tekst ispod piktograma u fontu Verdana podebljanog i veličine 16 pt, pri čemu je jedinica u fontu Verdana uobičajene debljine i veličine 12 pt, te je centriran ispod piktograma; — rashladni uređaji, osim uređaja za čuvanje vina: ako uređaj sadržava samo zamrznute odjeljke ili samo nezamrznute odjeljke prikazuju se samo relevantni piktogrami u gornjem retku centrirani između dvije vertikalne granice oznake energetske učinkovitosti kako je opisano u točki 1.2 podtočkama VII. i VIII.; — piktogram emisije buke koja se prenosi zrakom: broj decibela u zvučniku je u podebljanom fontu Verdana veličine 12 pt, a jedinica „dB” u u fontu Verdana uobičajene debljine i veličine 9 pt; raspon razreda buke (od A do D) je centriran ispod piktograma, pri čemu je slovo primjenjivog razreda buke u podebljanom fontu Verdana veličine 16 pt, a ostala slova razreda buke u fontu Verdana uobičajene debljine i veličine 10 pt; broj uredbe je 100 % crne boje, fonta Verdana uobičajene debljine i veličine 6 pt.
(35)

Predmetni proizvod trenutačno je razvrstan u oznake KN ex 1516 20 98 (oznake TARIC 1516209821, 1516209829 i 1516209830), ex 1518 00 91 (oznake TARIC 1518009121, 1518009129 i 1518009130), ex 1518 00 95 (oznaka TARIC 1518009510), ex 1518 00 99 (oznake TARIC 1518009921, 1518009929 i 1518009930), ex 2710 19 43 (oznake TARIC 2710194321, 2710194329 i 2710194330), ex 2710 19 46 (oznake TARIC 2710194621, 2710194629 i 2710194630), ex 2710 19 47 (oznake TARIC 2710194721, 2710194729 i 2710194730), 2710 20 11, 2710 20 15, 2710 20 17, ex 3824 99 92 (oznake TARIC 3824999210, 3824999212 i 3824999220), 3826 00 10 i ex 3826 00 90 (oznake TARIC 3826009011, 3826009019 i 3826009030).
(69)

Kad je riječ o državnom vlasništvu, u sektoru čelika kineska vlada i dalje u svojem vlasništvu ima znatan udio društava. Niz velikih proizvođača u državnom je vlasništvu, a neki od njih izričito se navode u „Planu za prilagodbu i modernizaciju industrije čelika za razdoblje 2016.–2020.” (23) kao primjeri uspjeha 12. petogodišnjeg plana (npr. Baosteel, Anshan Iron and Steel, Wuhan Iron and Steel itd.). Iako se procjenjuje da je broj poduzeća u državnom vlasništvu i broj društava u privatnom vlasništvu teoretski približno jednak, od pet kineskih proizvođača čelika na popisu deset najvećih svjetskih proizvođača čelika, četiri su poduzeća u državnom vlasništvu (24). Istodobno, dok na deset najvećih proizvođača otpada samo 36 % ukupne industrijske proizvodnje 2016., kineska vlada namjerava do 2025. konsolidirati od 60 do 70 % proizvodnje željeza i čelika u približno deset velikih poduzeća (25). Takva konsolidacija mogla bi uključivati prisilna spajanja profitabilnih privatnih društava s poduzećima u državnom vlasništvu koja ostvaruju slabe rezultate (26).
(6)

Kao posljedica primijenjenih mjera za zdravlje životinja i veterinarskih mjera iz uvodne izjave 3., produljena su razdoblja mirovanja, zabranjeno je smještanje ptica i ograničeno je kretanje na svim vrstama peradarskih gospodarstava na reguliranim područjima uspostavljenima nakon izbijanja visokopatogene influence ptica podtipa H5. To se odnosilo na sljedeće vrste: patke, pure, biserke i vrstu Gallus domesticus. To je dovelo do gubitka u proizvodnji rasplodnih jaja, jaja za konzumaciju, živih životinja i mesa peradi na tim gospodarstvima. Stoga je primjereno nadoknaditi gubitke nastale zbog uništenih i prerađenih jaja te neuzgojenih životinja, dužeg uzgoja ili usmrćivanja.
„D-riboza

Određena kategorija hrane

Najveće dopuštene količine

Pri označivanju hrane koja sadržava novu hranu navodi se „D-riboza”. Pri označivanju hrane koja sadržava D-ribozu navodi se izjava da se ta hrana ne bi trebala konzumirati ako se isti dan konzumiraju dodaci prehrani koji sadržavaju D-ribozu.
(257)

Neke stranke tvrdile su da će biti pogođeni drugi gospodarski subjekti, da u proizvodnji UAN-a u Uniji ima manje radnih mjesta nego u drugim sektorima, da je ugrožena sigurnost opskrbe hranom (jer će zbog mjera poljoprivrednici upotrebljavati manje UAN-a, što će smanjiti prinose i posljedično proizvodnju) i da će sva dušična gnojiva poskupjeti (tako da će ostati uobičajena razlika među različitim vrstama gnojiva).(since measures will make farmers user less UAN, which will reduce yields and, as a consequence, output crops) and that a Komisija je odbacila te argumente. Ne postoje pouzdane procjene broja radnih mjesta povezanih s UAN-om u relevantnim gospodarskim subjektima, dok prema provjerenim podacima postoji više od 1 000 radnih mjesta povezanih s UAN-om u proizvođačima iz Unije. Šest stranaka koje zastupaju interese različitih gospodarskih subjekata dostavilo je odgovore na upitnik, iako s malo provjerljivih podataka. Kad je riječ o sigurnosti opskrbe hranom, mjerama se nastoje stvoriti ravnopravni uvjeti za sve stranke. Ništa u dokumentaciji ne upućuje na to da će eventualno poskupljenje cijene UAN-a znatno utjecati na cijene drugih gnojiva.
(7)

Razina preciznosti lokacije radijske opreme koja pristupa hitnim službama ima ključnu ulogu u osiguravanju djelotvornosti potrebnog pristupa tim službama. Lokacija pozivatelja u komunikacijama prema hitnim službama s mobilnih uređaja trenutačno se utvrđuje upotrebom ID-a ćelije koji se temelji na području pokrivenosti odašiljača koji pruža uslugu mobilnom uređaju. Područje pokrivenosti odašiljača varira od 100 metara do nekoliko kilometara. U nekim slučajevima, posebice u planinama, gradovima i velikim zgradama, to može dovesti do znatnih grešaka u pozicioniranju pozivatelja hitnih službi.
(5)

Prostor i, ako je primjenjivo, ostale lokacije kojima se koriste specijalizirani subjekti ovlašteni za izdavanje biljnih putovnica u skladu s člankom 84. stavkom 1. Uredbe (EU) 2016/2031 trebali bi podlijegati najmanje jednoj službenoj kontroli uz onu na koju se upućuje u uvodnoj izjavi 1. ako je to mjesto podrijetla bilja, biljnih proizvoda i drugih predmeta kako su definirani u članku 2. točkama 1., 2. i 5. Uredbe (EU) 2016/2031, koji su uzgojeni tijekom najmanje jednog dijela svojeg životnog ciklusa ili su bili smješteni u demarkiranom području uspostavljenom u skladu s člankom 18. stavkom 1. te uredbe, i za koje se može očekivati da su zaraženi štetnim organizmom zbog kojeg je uspostavljeno demarkirano područje. Tu dodatnu službenu kontrolu trebalo bi provesti što je bliže moguće trenutku kada se to bilje, biljni proizvodi i drugi predmeti premještaju iz tog demarkiranog područja ili iz zaraženog područja u sigurnosno područje tog demarkiranog područja. To je nužno kako bi se osiguralo da ne dođe do fitosanitarnih rizika nakon bilo koje uobičajene službene kontrole i prije premještanja bilja, biljnih proizvoda i drugih predmeta izvan demarkiranog područja ili iz zaraženog područja do sigurnosnog područja.
PRILOG

U Prilogu I. Uredbi (EZ) br. 881/2002 pod naslovom „Fizičke osobe” briše se sljedeći unos:

„Mourad Ben Ali Ben Al-Basheer Al-Trabelsi (alias (a) Aboue Chiba Brahim, (b) Arouri Taoufik, (c) Ben Salah Adnan, (d) Sassi Adel, (e) Salam Kamel, (f) Salah Adnan, (g) Arouri Faisel, (h) Bentaib Amour, (i) Adnan Salah, (j) Hasnaoui Mellit, (k) Arouri Taoufik ben Taieb, (l) Abouechiba Brahim, (m) Farid Arouri, (n) Ben Magid, (o) Maci Ssassi, (p) Salah ben Anan, (q) Hasnaui Mellit. Adresa: Libya Street Number 9, Manzil Tmim, Nabeul, Tunis. Datum rođenja: (a) 20.5.1969., (b) 2.9.1966., (c) 2.9.1964., (d) 2.4.1966., (e) 2.2.1963., (f) 4.2.1965., (g) 2.3.1965., (h) 9.2.1965., (i) 1.4.1966., (j) 1972., (k) 9.2.1964., (l) 2.6.1964., (m) 2.6.1966., (n) 2.6.1972. Mjesto rođenja: (a) Manzil Tmim, Tunis; (b) Libija; (c) Tunis; (d) Alžir; (e) Maroko; (f) Libanon. Državljanstvo: tunisko. Broj putovnice: (a) G827238 (tuniska putovnica izdana 1.6.1996. koja je istekla 31.5.2001.), (b) 05093588 (nacionalni identifikacijski broj). Ostali podaci: ime majke: Mabrukah al-Yazidi. Datum uvrštenja na popis u skladu s člankom 7.d stavkom 2. točkom (i): 12.11.2003.”
(2)

članak 4. mijenja se kako slijedi: (a) dodaje se sljedeći stavak 1.a: „1.a Kad je riječ o vozilima kategorije N1 izvedenima iz teških vozila i registriranima 2020. za koja su vrijednosti emisija CO2 određene u skladu s Pravilnikom UNECE-a br. 101 iz Priloga VIII. Uredbi (EU) br. 582/2011 u verziji od 31. siječnja 2014., primjenjuje se sljedeće: (a) ako je proširenje homologacije na temelju Uredbe (EZ) br. 595/2009 dodijeljeno do 31. prosinca 2020., a vrijednost CO2 prema WLTP-u utvrđena u skladu s Uredbom (EU) 2017/1151 u vezi s Prilogom VIII. Uredbi (EU) br. 582/2011, ta se vrijednost CO2 prema WLTP-u dodjeljuje vozilu kategorije N1 izvedenom iz teških vozila i registriranom 2020. pod uvjetom da su oznake tipa, varijante i izvedbe tog vozila istovjetne takvim oznakama zabilježenima u certifikatu o homologaciji koji se odnosi na predmetno proširenje homologacije. Proizvođač do 28. veljače 2021. Komisiji dostavlja sljedeće informacije o svakom vozilu obuhvaćenom ovom točkom: i. identifikacijski broj vozila; ii. oznaku tipa, varijante i izvedbe; iii. homologacijski broj, uključujući broj proširenja; iv. primjerak certifikata o homologaciji; (b) ako se homologacija na temelju Uredbe (EZ) br. 595/2009 ne proširi do 31. prosinca 2020., sljedeća se vrijednost CO2 prema WLTP-u dodjeljuje svakom predmetnom vozilu kategorije N1 izvedenom iz teških vozila: pri čemu je NEDCind izmjerena vrijednost CO2 prema NEDC-u za 2020. za pojedinačno vozilo; NEDC2020 prosječne specifične emisije CO2 za proizvođača za 2020. određene u skladu s ovom Uredbom, izračunane u skladu s člankom 4. stavkom 3. drugom alinejom Uredbe (EU) 2019/631, i bez uračunavanja ušteda CO2 koje proizlaze iz primjene članka 11. te uredbe; WLTP2020. prosječne specifične emisije CO2 za proizvođača za 2020. određene u skladu s Uredbom (EU) 2017/1151 ili u skladu s točkom (a) ovog stavka, izračunane u skladu s člankom 4. stavkom 3. drugom alinejom Uredbe (EU) 2019/631, i bez uračunavanja ušteda CO2 koje proizlaze iz primjene članka 11. te uredbe. NEDC2020.. i WLTP2020.. uključuju samo ona vozila čija je vrijednost CO2 prema WLTP-u određena u skladu s Uredbom (EU) 2017/1151 ili točkom (a) ovog stavka. Proizvođač do 28. veljače 2021. Komisiji dostavlja primjerak certifikata o sukladnosti za svako vozilo obuhvaćeno ovom točkom. Ako proizvođač ne dostavi informacije i dokumente iz točki (a) i (b), vrijednost CO2 prema WLTP-u za predmetna vozila dodjeljuje se kako je utvrđeno u stavku 2. točki (a) ovog članka.”; (b) stavak 2. mijenja se kako slijedi: i. uvodni podstavak zamjenjuje se sljedećim: „Kad je riječ o vozilima na kraju serije koja nisu homologirana u skladu s Uredbom Komisije (EU) 2017/1151, a registrirana su 2020., svakom registriranom vozilu dodjeljuju se sljedeće vrijednosti CO2 prema WLTP-u:”; ii. dodaje se sljedeći podstavak: „Kad je riječ o vozilima na kraju serije koja su registrirana 2021. i 2022., vrijednosti CO2 prema WLTP-u koje će se dodijeliti svakom od tih vozila emisije su određene u skladu sa stavkom 1.a točkom (b) ovog članka.”;
(4)

Odlukom (EU) 2019/476 (3) Europsko vijeće u dogovoru s Ujedinjenom Kraljevinom odlučilo je da se razdoblje propisano člankom 50. stavkom 3. UEU-a produlji do 22. svibnja 2019. ako Zastupnički dom odobri Sporazum o povlačenju do 29. ožujka 2019. ili u protivnom do 12. travnja 2019. Zastupnički dom Ujedinjene Kraljevine nije do 29. ožujka 2019. odobrio Sporazum o povlačenju. Odlukom (EU) 2019/584 (4) Europsko vijeće u dogovoru s Ujedinjenom Kraljevinom odlučilo je to razdoblje produljiti do 31. listopada 2019.
(1)

U tablicu popisa invazivnih stranih vrsta koje izazivaju zabrinutost u Uniji abecednim se redom dodaju sljedeće vrste: Vrsta (i) Oznake KN za žive jedinke (ii) Oznake KN za dijelove koji se mogu razmnožavati (iii) Kategorije povezane robe (iv) „Acacia saligna (Labill.) H.L.Wendl. (Acacia cyanophylla Lindl.) ex 0602 90 47 ex 1209 99 99 (sjeme) Acridotheres tristis Linnaeus, 1766. ex 0106 39 80 ex 0407 19 90 (oplođena jaja za liježenje) Ailanthus altissima (Mill.) Swingle ex 0602 90 48 ex 1209 99 99 (sjeme) Andropogon virginicus L. ex 0602 90 50 ex 1209 99 99 (sjeme) (13) Arthurdendyus triangulatus (Dendy, 1894.) Jones & Gerard (1999.) ex 0106 90 00 — (5) Cardiospermum grandiflorum Sw. ex 0602 90 50 ex 1209 99 99 (sjeme) Cortaderia jubata (Lemoine ex Carrière) Stapf ex 0602 90 50 ex 1209 99 99 (sjeme) Ehrharta calycina Sm. ex 0602 90 50 ex 1209 99 99 (sjeme) (13) Gymnocoronis spilanthoides (D. Don ex Hook. & Arn.) DC. ex 0602 90 50 ex 1209 99 99 (sjeme) Humulus scandens (Lour.) Merr. ex 0602 90 50 ex 1209 99 99 (sjeme) Lepomis gibbosus Linnaeus, 1758. ex 0301 99 17 ex 0511 91 90 (oplođena ikra za valenje) (1), (2), (3), (4) Lespedeza cuneata (Dum. Cours.) G. Don (Lespedeza juncea var. sericea (Thunb.) Lace & Hauech) ex 0602 90 50 ex 1209 99 99 (sjeme) (13) Lygodium japonicum (Thunb.) Sw. ex 0602 90 50 ex 1209 99 99 (sjeme) (5) Plotosus lineatus (Thunberg, 1787.) ex 0301 19 00 ; ex 0301 99 85 ex 0511 91 90 (oplođena ikra za valenje) Prosopis juliflora (Sw.) DC. ex 0602 90 47 ex 1209 99 99 (sjeme) Salvinia molesta D. S. Mitch. (Salvinia adnata Desv.) ex 0602 90 50 — Triadica sebifera (L.) Small (Sapium sebiferum (L.) Roxb.) ex 0602 90 48 ex 1209 99 99 (sjeme)”
5. Aktivne mjere politike zapošljavanja u obliku subvencija koje se isplaćuju poslodavcima za plaće radnika u nepovoljnom položaju ili radnika s invaliditetom za koje se daje potpora u okviru prioritetne osi 1 „Visoka zapošljivost i mobilnost radne snage” operativnog programa „Učinkoviti ljudski potencijali” (2014HR05M9OP001)

Mjeseci tijekom kojih se isplaćuje potpora za zapošljavanje za radnika u nepovoljnom položaju/radnika s invaliditetom

Svi prihvatljivi troškovi operacije osim putnih troškova sudionika

Broj mjeseci potpore za zapošljavanje po radniku u nepovoljnom položaju/radniku s invaliditetom, najviše 12 mjeseci po radniku
(3)

Dopisom od 20. ožujka 2019. Ujedinjena Kraljevina podnijela je zahtjev za produljenje razdoblja iz članka 50. stavka 3. Ugovora o Europskoj uniji do 30. lipnja 2019. s ciljem dovršetka ratifikacije Sporazuma o povlačenju (6). Dana 21. ožujka 2019. Europsko vijeće pristalo je na produljenje do 22. svibnja 2019. pod uvjetom da Zastupnički dom odobri Sporazum o povlačenju u sljedećem tjednu. Ako do toga ne dođe, Europsko vijeće pristalo je na produljenje do 12. travnja 2019. Stoga se Delegirana uredba (EU) 2019/396 neće primjenjivati.
(6)

Kako bi se carinskim tijelima omogućilo provođenje odgovarajuće analize rizika i primjerenog nadzora na temelju rizika, potrebno je osigurati da im gospodarski subjekti dostavljaju podatke i informacije u obliku ulazne skraćene deklaracije prije dolaska u pogledu robe koja nije roba Unije. Ako ulazna skraćena deklaracija nije podnesena prije nego što je roba unesena na carinsko područje Unije i nije se odustalo od obveze njezina podnošenja, gospodarski subjekti trebali bi dostaviti podatke i informacije koji su obično uključeni u ulaznim skraćenim deklaracijama u njihovim carinskim deklaracijama ili deklaracijama za privremeni smještaj. Za te potrebe, mogućnost podnošenja carinske deklaracije ili deklaracije za privremeni smještaj umjesto ulazne skraćene deklaracije trebala bi biti dostupna samo ako to dopuste carinska tijela kojima se roba podnosi. Ako se od carinskih tijela zahtijeva da ponište deklaracije za privremeni smještaj zbog toga što roba obuhvaćena deklaracijom nije podnesena carini, tu deklaraciju trebalo bi poništiti nakon isteka 30 dana od njezina podnošenja i to bez odgode, a ne u roku od 30 dana jer je to razdoblje unutar kojeg roba mora biti podnesena carini.
4.

u članku 11. stavku 3. prvi podstavak zamjenjuje se sljedećim: „Kada Tijelo to zatraži, odbor daje mišljenje o sljedećem: (a) svim mogućim očitim i ozbiljnim kršenjima vrijednosti na kojima se temelji Unija, kako su navedene u članku 3. stavku 1. točki (c) i članku 3. stavku 2. točki (c), a koje počini europska politička stranka ili europska politička zaklada; (b) tome je li europska politička stranka ili europska politička zaklada namjerno utjecala ili pokušala utjecati na ishod izbora za Europski parlament iskorištavanjem kršenja primjenjivih pravila o zaštiti osobnih podataka. U slučajevima iz prvog podstavka točaka (a) i (b) odbor može zatražiti bilo koji odgovarajući dokument ili dokaz od Tijela, Europskog parlamenta, predmetne europske političke stranke ili europske političke zaklade, drugih političkih stranaka, političkih zaklada ili ostalih dionika te može zatražiti saslušanje njihovih predstavnika. U slučaju iz prvog podstavka točke (b) nacionalno nadzorno tijelo iz članka 10.a surađuje s odborom u skladu s mjerodavnim pravom.”;
(8)

„podzemna željeznica” (poznata i pod nazivom „gradska željeznica” ili „metro”) znači električna željeznica za prijevoz putnika s kapacitetom za velik opseg prometa, a karakterizira je isključivo pravo prolaska, vlakovi s više vagona, velika brzina i veliko ubrzanje, usavršena signalizacija, te nepostojanje željezničko-cestovnih prijelaza u razini kako bi se omogućila velika frekvencija vlakova i velika popunjenost perona. Za podzemnu željeznicu su također karakteristične gusto raspoređene postaje, što obično znači udaljenost od 700 do 1 200 m između pojedinih postaja. „Velika brzina” odnosi se na usporedbu s tramvajem i lakom željeznicom, što ovdje znači približno 30 do 40 km/h na manjim udaljenostima, a 40 do 70 km/h na većim udaljenostima;
(6)

Kombinacija tih prepreka dovela je do nedovoljnog tržišnog natjecanja između pružatelja usluga u oblaku u Uniji, do raznih problema povezanih s ovisnosti o određenom pružatelju usluga i do velikog nedostatka mobilnosti podataka. Isto tako, politikama lokalizacije podataka umanjuje se sposobnost poduzeća koja se bave istraživanjem i razvojem da potiču suradnju između poduzeća, sveučilišta i drugih istraživačkih organizacija s ciljem podupiranja inovacija.